Милер и Казан, иако пријатељи, разишли су се након што је Казан сведочио пред "Одбором за противамеричко деловање" (одбор је имао првенствени циљ да се бори против симпатизера комунисточког покрета међу уметницима) у којем је оптужио неколицину позоришних радника да су припадници Комунистичке партија. Кроз дело Вештице из Салема, Милер је упоредио рад овог Одбора са ловом на вештице. Вештице из Салема, премијерно приказане 1953. године, представљају најизвођеније дело Артура Милера по којем је написана и опера, за коју је Роберт Вард добио Пулицерову награду за музику 1962. године. Недуго након премијере Вештица из Салема, "Одбор за противамеричко деловање" одбио је да Милеру изда пасош и тиме га спречило да присуствује премијери драме у Лондону 1954. године.